**2.B - PODKLADY PRE SAMOŠTÚDIUM OD 27.4.2020 DO 30.4.2020**

Milí žiaci,

pekne ste vypracovali D.Ú. Keby som mohol, všetkým by som zapísal jednotku. Ďakujem aj všetkým rodičom, ktorí svojim deťom s úlohou pomohli (najmä s odoslaním D.Ú.).

**A čo vás toho týždňa čaká?**

**MATEMATIKA**

Na každý deň vypracujete jednu stranu pracovného zošita, aj cez víkend (ako keď zadávame domácu úlohu).

Čiže: PZ strany 39, 40, 41, 42, 43, 44, 45

Stranu PZ 45/celá strana mi pošlite na môj e-mail: marek.zubal43@gmail.com

Môžete mi do mailu pripísať ako sa vám darilo/nedarilo s úlohami. Ktoré úlohy robia problém, ktoré boli ľahké.

Teším sa už keď nie na vás, tak aspoň na vaše odpovede ☺

**PRVOUKA:**

Čakajú vás dve témy: kalendár a práca s mapou.

**Kalendár:**

Vypracujete úlohy strana 46.

46/1 – úlohy robte tak, že budete sa pozerať na váš kalendár čo máte doma (povedzme ten, čo má mamka v kuchyni).

46/2 - vyhľadaj v kalendári naše zvyky, vypíš do rámčeka tie zvyky + maličký obrázok (napríklad vianočný stromček a pod ním napísané štedrý deň, 24.12., ... a iné zvyky Veľká noc, ... )

46/3 – na túto úlohu sa veľmi teším. Odfoť svoj vyrobený kalendár a pošli mi ho na môj e-mail: marek.zubal43@gmail.com

**2.B – PODKLADY PRE SAMOŠTÚDIUM OD 27. 4. Do 30.4.2020**

**SLOVENSKÝ JAZYK A LITERATÚRA:**

**SLOVENSKÝ JAZYK –** Vypracujte tieto cvičenia na opakovanie do zošita:

Učebnica: str.70 / cv. 1 Vzor: **so – va** so –

 va

 str.70 / cv. 2 Vzor: ruka ru-

 ka

 str. 71 / cv. 3 Vzor: **pavúky**  pa – vúky, pavú – ky

 str. 74 / cv. 8 Vzor: sv \_\_tok sviatok svia/tok

**ČÍTANIE –** str. 93 **Mamičkino poď** čítať a na čistý papier alebo výkres napíš časť básne, ktorá sa ti najviac páčila a k tomu nakresli a vymaľuj 5 tulipánov. Výkres na konci týždňa odovzdajte pani asistentke a tá mi to donesie do školy na hodnotenie.

**SLOH –** Na čistý linajkovaný papier odpovedaj na otázky celou vetou:

 **Ako sa voláš?**

 **O koľkej ráno vstávaš?**

 **Čo zvykneš ráno robiť?**

 **Chýba ti škola? Prečo?**

Napísané odpovede taktiež odovzdaj pani asistentke, tiež to ohodnotím. Nezabudni!

**I keď nechodíme do školy to neznamená, že sa nemusíme učiť. Zlá choroba nám to neumožňuje, aby sme boli v škole, preto sa učíme doma tak, ako keby sme v nej boli.**

**Stále na Vás myslím a nemôžem sa dočkať, kedy budeme spolu. Buďte zdraví a učte sa,**

**stále ste žiakmi a školský rok pokračuje takýmto spôsobom. Zdravím aj Vašich rodičov, držím im prsty, aby to vydržali i oni, buďte k nim dobrí.**

 **Pozdravuje Vás Vaša p. uč. Helenka**

NÁBOŽENSKÁ VÝCHOVA 2.A, 2.B

**DESATORO**

**O čom hovorí Desatoro Božích prikázaní ?**

Desatoro hovorí o tom, ako sa ma človek správať, aby žil svoj život múdro, spravodlivo a dobre. Hovorí o tom, ako sa správať k Bohu, k sebe a ostatným ľuďom.

**Desatoro Božích prikázaní**

1. Ja som Pán, tvoj Boh! Nebudeš mať okrem mňa iných bohov, ktorým by si sa klaňal.

2. Nevezmeš Božie meno nadarmo.

3. Pamätaj, že máš svätiť sviatočné dni.

4. Cti svojho otca a svoju matku.

5. Nezabiješ.

6. Nezosmilníš.

7. Nepokradneš.

8. Nebudeš krivo svedčiť proti svojmu blížnemu.

9. Nebudeš žiadostivo túžiť po manželke svojho blížneho.

10. Nebudeš túžiť po majetku svojho blížneho.

Urob si desať kartičky a na každú napíš jedno prikázanie DESATORA.

DOPRAVNÁ VÝCHOVA 2.A, 2.B

FILIP SPOZNÁVA DOPRAVNÉ ZNAČKY

**Výstražné** dopravné značky upozorňujú na nebezpečenstvo.

**Zákazové** dopravné značky nám ukladajú zákazy a obmedzenia.

**Príkazové** dopravné značky nám ukladajú určité príkazy.

1. Aké dopravné značky sú v okolí vášho bydliska ?

2. Nakreslí nejakú dopravnú značku a zistí si jej správne pomenovanie v učebnici, v encyklopédii alebo na internete.

**Zadanie z HUV pre II. B triedu**

Zopakovať notový zápis *(každá z nôt do jedného riadku)* celej, polovej, štvrťovej a osminovej noty, husľový kľúč, celú a polovú pomĺčku striedať v jednom riadku.

Spolu bude vypracovaných 6 riadkov, teda celá strana notového zošita.

Nezabudnúť, že na začiatku riadku je vždy husľový kľúč.